Diari Oficial de la Generalitat Valenciana


Sumari del DOGV 3733, del 18-04-2000 (2000/2931)

ORDRE de 28 de febrer de 2000, de la Conselleria de Cultura, Educació i Ciència, per la qual es convoquen dos premis d'investigació de l'OPVI relacionats amb l'empresa familiar.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2931


Data del document
:   28-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * investigació
    * empresa familiar
    * distinció honorífica
    * premi cultural

ORDRE de 28 de febrer de 2000, de la Conselleria de Cultura, Educació i Ciència, per la qual es convoquen dos premis d'investigació de l'OPVI relacionats amb l'empresa familiar. [2000/2931]
  
La Llei 7/1997, de 9 de desembre, de la Generalitat Valenciana de Foment i Coordinació de la Investigació Científica i del Desenvolupament Tecnològic de la Comunitat Valenciana crea, en l'article 15, l'Organisme Públic Valencià d'Investigació (OPVI).
  
El Decret 307/1997, de 24 de desembre del Govern Valencià, aprova el Reglament d'Organització, Funcionament i Personal de l'Organisme Públic Valencià d'Investigació (OPVI).
  
De conformitat amb els Acords del Consell rector de l'Organisme Públic Valencià d'Investigació (OPVI) en la reunió de l'1 de abril de 1998, i en l'article 8.h) del citat Decret 307/1997, de 24 de desembre, que van crear l'Institut de l'Empresa Familiar,
  
ORDENE
  
Primer
  
Convocar dos premis per a treballs d'investigació relacionats amb l'empresa familiar.
  
Segon
  
L'import global de cada un dels premis serà de 500.000 PTA (3005.10 EUR), a càrrec de la línia pressupostària 402/000/00 del programa 94.76.391.86.de Investigació Científica i Técnica dels Pressupostos de l'OPVI de la Generalitat Valenciana per a l'any 2000, per un import màxim d'1.000.000 PTA (6010.12 EUR).
  
Tercer
  
Les bases de la concessió dels premis d'esta convocatòria són les contingudes en l'annex d'esta ordre.
  
Quart
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
Tot açò sense perjuí que s'interpose qualsevol altre que es considere adequat.
  
València, 28 de febrer de 2000
  
El conseller de Cultura, Educació i Ciència
  
MANUEL TARANCÓN FANDOS
  
ANNEX
  
Bases de la convocatòria
  
1. Beneficiaris
  
Podrán ser beneficiaris d'estos premis els llicenciats, arquitectes, enginyers o doctors, residents a la Comunitat Valenciana.
  
2. Criteris de concessió
  
Els beneficiaris seran premiats en virtut de la qualitat i rellevància científica per a la Comunitat Valenciana del treball d'investigació realitzat.
  
3. Presentació de candidats
  
Els sol·licitants hauran de presentar la següent documentació:
  
a) La titulació i el treball d'investigació.
  
b) El currículum.
  
c) Còpia del DNI
  
Les sol·licituts es presentaran en el registre de l'Organisme Públic Valencià d'Investigació, carrer Salamanca,68,1º, 46317 València, o per mitjà de qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
4. Termini de presentació
  
Els interesats podran presentar les sol·licituds des de l'entrada en vigor de la Ordre què regula les bases de la convocatòria en el Diari Oficial de la Generalitat Valenciana, fins al dia 15 de setembre de l'any 2.000
  
5. Composició de la comissió avaluadora i sistema de selecció
  
La comissió que avaluarà els mèrits dels aspirants i que elevarà les corresponents propostes a la directora de l'OPVI, estarà formada pels següents membres:
  
President: el cap del Servei de Gestió de la Investigació de l'OPVI.
  
Secretari: el cap del Negociat de Programes d'Investigació de l'OPVI.
  
Tres vocals designats per la directora de l'OPVI.
  
La comissió es reunirà per a la selecció de candidats, estendrà acta de la reunió i farà una proposta raonada a la directora de l'OPVI, dins dels 15 dies hàbils següents a l'acabament del termini de presentació de sol·licituds.
  
6. Resolució
  
El termini per a dictar resolució serà de trenta dies hàbils des de l'acabament del termini establit per a presentar sol·licituds. La resolució de la present convocatòria es farà pública en el Diari Oficial de la Generalitat Valenciana. En el cas de no resoldre's el procediment en el termini anteriorment establit, s'entendrà que les sol·licituds han sigut desestimades.
  
7. Quantia i pagament
  
La quantia dels premis serà de 500.000 pesetes (3.005,10 euros), no exemptes de retencions fiscals que es pagaran als premiats una vegada acrediten que estan al corrent de les seues obligacions tributàries i amb la Sguretat Social.
  
8. Publicitat
  
Les autoritats universitàries procuraran la màxima difusió i coneixement de la present convocatòria, per a això ordenaran la seua inserció als taulers d'anuncis dels centres universitaris.
  
SOL.LICITUD PER A PREMIS DE TREBALLS D'INVESTIGACIONS RELACIONATS AMB L'EMPRESA FAMILIAR DE L'ORGANISME PÚBLIC VALENCIÀ D'INVESTIGACIÓ (OPVI) PER A 2000
  
DADES PERSONALS
  
1r cognom:
  
2n cognom:
  
Nom:
  
Data de naixement:
  
NIF: Telèfon:
  
Adreça: CP:
  
Ciutat:
  
Província:
  
E-mail:
  
DOCUMENTACIÓ A PRESENTAR
  
Titulació i treball d'investigació
  
Curriculum vitae.
  
Còpia del DNI.
  
Lloc i data de presentació , d/ de 2000
  
Firma del sol·licitant
  
SR. DIRECTOR DE L'ORGANISME PÚBLIC VALENCIÀ D'INVESTIGACIÓ